Lánssamningur nr. 1912 _ 76 frá Lánasjóði sveitarfélaga ohf. tekinn til afgreiðslu . Sveitarstjórn Þingeyjarsveitar samþykkir hér með að taka lán hjá Lánasjóði sveitarfélaga að höfuðstól allt að kr. 50.000.000 með lokagjalddaga þann 5. apríl 2034 , í samræmi við skilmála að lánasamningi sem liggja fyrir á fundinum og sem sveitarstjórn hefur kynnt sér . Sveitarstjórn samþykkir að til tryggingar láninu ( höfuðstóll , vaxta , dráttarvaxta og kostnaðar ) , standi tekjur sveitarfélagsins , sbr. heimild í 2. mgr. 68. gr. sveitarstjórnarlaga nr. 138 / 2011 , nánar tiltekið útsvarstekjum sínum og framlögum til sveitarfélagsins úr Jöfnunarsjóði sveitarfélaga . Er lánið tekið til fjármögnunar á framkvæmdum við skóla og gatnagerð sem felur í sér að vera verkefni sem hefur almenna efnahagslega þýðingu , sbr. 3. gr. laga um stofnun opinbers hlutafélags um Lánasjóð sveitarfélaga nr. 150 / 2006 . Jafnframt er Dagbjörtu Jónsdóttur , sveitarstjóra , kt. 250168-5359 , veitt fullt og ótakmarkað umboð til þess f.h . Þingeyjarsveitar að undirrita lánssamning við Lánasjóð sveitarfélaga sbr. framangreint , sem og til þess að móttaka , undirrita og gefa út , og afhenda hvers kyns skjöl , fyrirmæli og tilkynningar , sem tengjast lántöku þessari , þ.m.t. beiðni um útborgun láns . Fyrir fundinum liggur tillaga frá ALTA ráðgjafafyrirtæki að fyrsta áfanga endurskoðunar aðalskipulags Þingeyjarsveitar þar sem reiknað er með að fara samstíga Skútustaðahreppi sem einnig er að fara í endurskoðun á sínu aðalskipulagi . Í tillögunni er farið yfir áætlað umfang og efnisatriði . Sveitarstjórn vísar tillögunni til Skipulags - og umhverfisnefndar til umfjöllunar . Endurskipulagning landshlutasamtaka og atvinnuþróunarfélaga í Eyjafirði og Þingeyjarsýslu - 1912007 Á aðalfundi Eyþings 15. og 16. nóv. s.l. lagði stýrihópur um endurskipulagningu landshlutasamtaka og atvinnuþróunarfélaga í Eyjafirði og Þingeyjarsýslum fram sínar tillögur í samræmi við ákvörðun auka aðalfundar Eyþings og stjórna AFE og AÞ . Tillögurnar voru samþykktar samhljóða á aðalfundi Eyþings . Samskonar tillögur voru einnig samþykktar á aukaaðalfundum AFE og AÞ . Sveitarstjórn Þingeyjarsveitar studdi fram komnar tillögur . Sveitarstjórn samþykkir samhljóða að Helgi Héðinsson oddviti Skútustaðahrepps verði fulltrúi Þingeyjarsveitar , Skútustaðahrepps og Grýtubakkahrepps í stjórn nýs sameiginlegs félags landshlutasamtakanna og atvinnuþróunarfélaganna í Eyjafirði og Þingeyjarsýslum . Samþykkt samhljóða að Grýtubakkahreppur tilnefni varamann Helga í stjórn . Skýrsla sveitarstjóra - 1903026 Árlegur fundur með lögreglustjóranum á Norðurlandi og sveitarstjórum á Eyþingssvæðinu þar sem farið var yfir ýmis löggæslumál , löggæslumyndavélar , tækjabúnað , kynningu á Bjarmahlíð o.fl . Félagsþjónusta og samstarf við Norðurþing um sameiginlegt þjónustusvæði um almenna og sértæka félagsþjónustu , barnavernd og þjónustu við fatlað fólk . Skilavegir , yfirfærsla vega til sveitarfélaga skv. vegalögum nr. 80 / 2007 en Vegagerðinni er heimilt að semja við sveitarfélög um yfirfærslu vega frá Vegagerðinni til sveitarfélaga sem færðust úr flokki stofnvega við gildistöku laganna . Fundur með Umhuga - heimaþjónusta sem þjónustar nokkur sveitarfélög í Eyjafirði og sveitarfélagið hefur áhuga á að ganga til samninga við um að sinna heimaþjónustu á okkar svæðinu . Skýrsla nefndar um stofnun þjóðgarðs á miðhálendi Íslands var skilað til umhverfis - og auðlindaráðherra þann 3. desember síðastliðinn . Í nefndinni sátu fulltrúar allra þingflokka á Alþingi , Sambands íslenskra sveitarfélaga , umhverfis - og auðlindaráðuneytis og forsætisráðuneytis . Lagt til að Hálendisþjóðgarður verði á landsvæði sem er í sameign þjóðarinnar , það er þjóðlendum og friðlýstum svæðum sem eru innan miðhálendisins . Gert er ráð fyrir að umhverfis - og auðlindaráðherra leggi fram frumvarp um stofnun Hálendisþjóðgarðs á Alþingi næsta vor sem byggi á áherslum nefndarinnar . Fjölmenningarfulltrúi í samstarf við Norðurþing og Skútustaðahrepp , tilgangur og markmið starfs er að greiða fyrir samskipti fólks af ólíkum uppruna og vinna að því að aðstoða fólk að vera virkir og sjálfbjarga þátttakendur í samfélaginu .